system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Marius Căta-Chițiga?
assistant
Marius Căta-Chițiga () este un fost jucător de volei olimpic, laureat cu bronz la Jocurile Olimpice de vară din 1980 de la Moscova.

Carieră
S-a născut pe 13 februarie 1960 în municipiul Timișoara. A început sportul de performanță în 1972 la Școala sportivă din localitate, sub conducerea antrenorului Gheorghe Horhat. Rezultate ca junior: titlul de campion național în 1974 la juniori 3 Târgoviște; locul șase la turneul final din 1975 la juniori mari, divizia școlară; locul cinci în 1976; campion național la divizia școlară și de juniori în 1977. Din acel an, a jucat la Dinamo București, echipă cu care a câștigat zece titluri de campion al României, o Cupă a Cupelor (1979) la Roeselare, Belgia.

În 1980, a fost component al echipei naționale a României, medaliată cu bronz olimpic la Jocurile de la Moscova. În 1981 a câștigat Cupa Campionilor Europeni cu Dinamo București. La Universiada din 1981 a câștigat medalia de aur cu echipa României. Anul următor, locul trei la Cupa Campionilor Europeni. În perioada 1992-94 a jucat în Grecia, la Panellinios Atena. Revenit în țară, a jucat la Rapid București, între 1994 și 1996. A antrenat echipa feroviară în returul campionatului 1994-95, echipă pe care a promovat-o din Divizia B în Divizia A. În 1999, a antrenat pe RATB Grundfos.

Din 1996, este angajat al Ministerului Administrației și Internelor, cu gradul de comisar șef, activând în cadrul Direcției de Informare și Relații Publice - Serviciul Sport. Este membru în Comisia Tehnică a Uniunii Sportive a Polițiilor din Europa.

Din 2004, comentează volei în sală și volei de plajă la Eurosport și Eurosport 2.

Note

Legături externe

 
  

Nașteri în 1960
Voleibaliști olimpici români
Medaliați olimpici cu bronz români
Voleibaliști la Jocurile Olimpice de Vară 1980
Timișoreni
Sportivi români în viață